b"\n_START_ARTICLE_\nSobre-riba\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia de planta rectangular coberta a quatre vents. \xc3\x89s orientada a migdia._NEWLINE_A la part esquerra de la fa\xc3\xa7ana s'hi annexiona un cos de porxos que s'obren a l'exterior a nivell del primer i segon pis. Al primer pis els arcs s\xc3\xb3n rebaixats i sostinguts per pilars, els angles d'aquest cos estan ressaltats per grossos carreus de pedra._NEWLINE_A la part dreta de l'edificaci\xc3\xb3 s'hi annexiona una cabanya coberta a quatre vessants que, junt amb un mur i un portal tanquen la lli\xc3\xa7a de davant de la casa. L'edificaci\xc3\xb3 est\xc3\xa0 envoltada de depend\xc3\xa8ncies agr\xc3\xadcoles que desmereixen l'antiga estructura de l'edifici. L'estat de conservaci\xc3\xb3 \xc3\xa9s regular.\n_START_SECTION_\nHist\xc3\xb2ria\n_START_PARAGRAPH_\nAntiga masia ampliada i reformada al segle XVIII. D'aquesta data s\xc3\xb3n els porxos que foren iniciats per Francisca Sorriba i Barrera l'any 1736. Al segle XIX encara s'hi feren reformes, com indica el portal de la part dreta de l'edificaci\xc3\xb3, destinat als masovers. M\xc3\xa9s tard van haver-ho dues masoveries per\xc3\xb2 actualment \xc3\xa9s regit per uns \xc3\xbanica masovers._NEWLINE_Els Sobreriba, a les darreries del segle XVIII s'emparentaren amb el mas Rossell de la parr\xc3\xb2quia de Sant Esteve de Granollers. Les propietats es varen unir."